**Ανακοίνωση**

**Ε.Σ.Α.μεΑ.: Βράβευση για τον Ι. Βαρδακαστάνη στο συνέδριο της ΠΟΣΓΚΑμεΑ**

Για την πολύχρονη προσφορά του στο εθνικό, ευρωπαϊκό και παγκόσμιο αναπηρικό βραβεύτηκε σήμερα Σάββατο 9 Μαΐου ο πρόεδρος της ΕΣΑμεΑ και του EDF (Ευρωπαϊκό Φόρουμ Ατόμων με Αναπηρία) Ιωάννης Βαρδακαστάνης, στο Εκλογοαπολογιστικό Συνέδριο της ΠΟΣΓΚΑμεΑ (Πανελλήνια Ομοσπονδία Σωματείων Γονέων και Κηδεμόνων Ατόμων με Αναπηρία). Σε μια πολύ συγκινητική σκηνή, την βράβευση πραγματοποιήσαν ο Στέλιος και η Τσαμπίκα, παιδιά μελών της ΠΟΣΓΚΑμεΑ. Ο πρόεδρος της ΠΟΣΓΚΑμεΑ Γιάννης Λυμβαίος δήλωσε ότι «ομόφωνα το ΔΣ της ΠΟΣΓΚΑμεΑ θέλει να σας τιμήσει για την πολύχρονη προσφορά της και να σας απονείμουμε τον τίτλο του επίτιμου μέλους της ΠΟΣΓΚΑμεΑ»!

Ο κ. Βαρδακαστάνης τόνισε ότι πρόκειται για μια από τις ωραιότερες διακρίσεις που έχει λάβει ποτέ: «Θα την κουβαλώ πάντα μαζί μου», δήλωσε. Νωρίτερα ο κ. Βαρδακαστάνης είχε χαιρετίσει το Συνέδριο και τους αγώνες του γονεϊκού κινήματος, όπως και την τοποθέτηση του αναπληρωτή υπουργού Κοινωνικών Ασφαλίσεων κ. Στρατούλη. «Από τη σημερινή κυβέρνηση έχουμε αυξημένες προσδοκίες. Αλλά, όπως μου είχε πει πριν πολλά χρόνια και ένας σπουδαίος πολιτικός, το κίνημά μας πρέπει να είναι πιο προοδευτικό από οποιαδήποτε προοδευτική κυβέρνηση, γιατί πάντα η εξουσία φέρει κάτι το συντηρητικό. Με τις δεσμεύσεις του υπουργού μπορούμε να πούμε ότι πολύχρονοι αγώνες μας δικαιώνονται, εμείς συνεχίζουμε να προχωρούμε μπροστά αταλάντευτα, δυνατά, με αλληλεγγύη μεταξύ μας, με σεβασμό και ομοψυχία»!

***Επισυνάπτεται το δελτίο Τύπου της ΠΟΣΓΚΑμεΑ. Φωτογραφικό υλικό στη σελίδα της ΕΣΑμεΑ στο facebook.***

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**